<classify> KITENGO cha Damu Salama katika Mkoa wa Dodoma kinahitaji chupa 1,600 kwa mwezi, lakini kwa sasa kumekuwa na uhaba wa damu wanakusanya lita 600 tu kwa mwezi.Takwimu hizo ilitolewa na Dk Leay Kitundya wakati wa Maadhimisho ya Jumuiya ya Waislamu wa Ahmadiya Kanda ya Dodoma wakati wakifanya Maadhimisho ya Siku ya Mwana aliyeahidiwa Musleh Maud kwa kutoa damu kusaidia watu mbalimbali. Dk Kitundya alisema kuna uhaba wa damu na inahitajika ya kutosha kutokana na na watu mbalimbali kuhitaji kwani kwa mwezi zinahitajika chupa za damu kati ya 1,500 hadi 1,600, lakini kwa sasa zinakusanywa chupa 400 hadi 600 tu.Kitendo cha jumuiya hiyo kujitolea damu ni jambo la msingi kwani bado tatizo la damu ni kubwa na kutokana na hali hiyo ameziomba taasisi mbalimbali kujitokeza kujitolea damu ili kuwezesha kupambana na upungufu mkubwa wa damu ambao upo kwa sasa, alisema.Akizungumza baada ya kutoa damu, Rais wa Jumuiya ya Waislamu wa Ahmadiya Kanda ya Dodoma, Twaha Nyange alisema pamoja na kujitolea damu pia jumuiya hiyo inaeneza elimu ya kidini, kutoa misaada kwa wana jamii na huku suala la kuchangia damu likiwa ni sehemu ya kutimiza maandiko ya Mwenyezi Mungu. Kutoa damu ni sehemu kamili ya Ibada na maandiko kwetu tanatuagiza kutimiza haki za Mungu na kutimiza haki ya viumbe wa Mungu, kwa maana hiyo kujitolea damu ni kutimiza maagizo ya Mungu ya kulinda haki ya kusaidia viumbe vya Mungu.  <topic>: KITAIFA 